Franz Blücher

duimnael
Franz Blücher (24 Maart 1896 – 26 Maart 1959) was 'n Duitse politikus en lid van die Duitse Parlement (Bundestag).

 Biografie 

Blücher is in Essen, Koninkryk Pruise, gebore.

Na die einde van die Tweede Wêreldoorlog was hy een van die stigters van die Vrye Demokratiese Party (FDP) en het hy as voorsitter in die Britse besettingsgebied (1946-1949) en as Federale Voorsitter (1949-1954) gedien.

Van 1949 tot 1957 was Blücher 'n lid van Kanselier Konrad Adenauer se kabinet. As verteenwoordiger van die tweede grootste regeringsparty was hy die eerste visekanselier van Duitsland en het hy ook die Ministerie vir Sake van die Marshallplan beklee, wat in 1953 herdoop is tot die Ministerie vir Ekonomiese Samewerking.

In 1956 het Blücher – saam met vyftien ander ministers en parlementslede – die kant van kanselier Adenauer teen sy party gekies en die Vrye Volksparty (FVP) gestig, wat vroeg in 1957 met die Duitse Party (DP) saamgesmelt het.

Blücher is op 26 Maart 1959 in Bad Godesberg, Bonn, Wes-Duitsland, oorlede.

 Verwysings 

 Eksterne skakels 

Kategorie:Duitse politici
Kategorie:Geboortes in 1896
Kategorie:Sterftes in 1959